Hemleya 'Tecrîd, Îşxal, Faşîzmî rê Bes o; Wext Wextê Azadîye yo' ya KCKyî her ca ra vila bena.
Kurdanê qezaya Yerşovî ya şaristanê Saratovî ya Rûsya bi wesîleya Hemleya KCKyî eşkerayîyêke daye çapemenîye. Hemserekê Meclîsê Kurdan ê Yerşovî Mîrza Alî Yusubovî eşkerayîye wende.
Eşkerayîye de tecrîdê vera Rayberê Şarê Kurdî Abdullah Ocalanî ame şermezarkerdene. Kurdan pare kerd ke ê paştî danê Hemleya 'Tecrîd, Faşîzm, Îşxalî rê Bes o, Wext Wextê Azadîye yo' ya KCKyî û heta serkewtişê  hamle ê do têkoşîn bikerê.
Eşkerayîye de venga rayaumûmîye ame dayene ke vera hêrişanê dewleta tirke têbigêra.
